
ACTA APOSTOLICAE SEDIS 


COMMENTARIUM OFFICIALE 


ACTA PII PP. XII 


LITTERAE ENCYCLICAE 


AD VENERABILDS FRATRDS PATRIARCHAS, PRIMATES, ARCHIEPISCOPOS, EPISCO- 
POS ALIOSQUE LOCORUM ORDINARIOS, PACHM ET COMMUNIONEM CUM APO- 
STOLICA SEDE HABENTES : DB S. CYRILLO PATRIARCHA ALEXANDRINO, SAECULO 
EXEUNTE QUINTO DECIMO A PIISSIMO BIUS OBITU. 


PIUS PP. XII 
VENERABILES FRATRDS 
SALUTEM ET APOSTOLICAM BENEDICTIONEM 


Orientalis Ecclesiae decus ac Deiparae Virginis vindicem 
praeclarissimum, §. Cyrillum Patriarcham Alexandrinum 
summis semper laudibus extulit Ecclesia; quas laudes in prae- 
sens Nobis libet presse scribendo recolere, dum quintum ac 
decimum exit saeculum, postquam ille terrestre hoc exsilium 
caelesti patria feliciter mutavit. Eum enim iam Decessor No- 
ster S. Caelestinus I « bonum fidei catholicae defensorem »,* 
« probatissimum sacerdotem »,* ac « virum apostolicum » * 
appellat; oecumenica vero Synodus Chalcedonensis non modo 
eius doctrinam ad novos dispiciendos refellendosque errores 


1 Ep. 12, 4: Miane, P. L., L, 467. 
* Ep. 13, 2: ib., 471. 
* Dp. 25, 7: ib., 552. 

in auxilium advocat, sed eam etiam cum S. Leonis Magni ‘ 
sapientia comparare non dubitat; qui quidem et ipsemet tanti 
Doctoris scripta idcirco dilaudat atque commendat, quod cum 
SS. Patrum fide omnino cohaereant.° Nec minore veneratione 
S. Cyrilli auctoritatem quinta oecumenica Synodus, Constan- 
tinopoli congregata,* prosecuta est; ac multis post annis, cum 
controversia haberetur de duabus in Christo voluntatibus, ite- 
rum eius sententia tam in prima Synodo Lateranensi,’ quam 
in sexto oecumenico Concilio, a Monothelitarum erroribus, 
quibus nonnulli eam infectam esse falso criminabantur, me- 
rito feliciterque vindicata est. Teste siquidem sanctissimo De- 
cessore Nostro Agathone, ipse « defensor fuit veritatis » * et 
« constantissimus orthodoxae fidei praedicator » ° exstitit. 
Valde igitur opportunum ducimus integerrimam eius vitam, 
fidem, virtutemque, breviter scribendo, ante omnium oculos 
ponere, in primisque eorum, qui, cum ex Orientali Ecclesia 
sint, hoc christianae sapientiae lumine et apostolicae fortitu- 
dinis athleta iure meritoque gloriantur. Honesto loco natus, 
atque anno ccccxu, ut memoriae traditur, ad Alexandrinam 
sedem evectus, contra Novatianos primum aliosque germanae 
fidei corruptores osoresque, tum eloquio, tum scriptis decre- 
tisque editis, vigilaci impavidoque animo decertavit. Postea 
vero, cum impia Nestorii haeresis per orientales regiones ser- 
peret, pervigil ut erat Pastor, novos grassantes errores prote- 
nus detexit, a commisso sibi grege omni studio prohibuit, fuit- 
que per eam tempestatem, ac potissimum in Ephesina Synodo 
celebranda, divinae maternitatis Mariae Virginis, hypostaticae 
unitatis in Christo, ac Romani Pontificis Primatus adsertor 
invictus ac doctor sapientissimus. At quandoquidem proximus 
Decessor Noster fel. rec, Pius XI, cum oecumenici huius Con- 


* Cf. Mansi, VI, 958, 956-7; VII, 9. 

* Cf. Ep. ad Imp. Theodosium: Miene, P. L., LIV, 891. 
* Cf. Mansi, IX, 231 sq. 

’ Cf. Manst, X, 1076 sq. 

* Cf. Mansi, XI, 270 sq. 


* Cf. ib., 262 sq. 

cilii memoria quindeciens saecularis anno mMpccccxxxi cele- 
braretur, Encyclicis datis Litteris Lux veritatis,’ praecipuas 
S. Cyrilli partes in gravissima hac causa agenda praeclare 
descripsit illustravitque, id iterum singillatim recensere super- 
vacaneum putamus. 

Haud satis autem Cyrillo fuit strenue adversus erumpentes 
haereses dimicare, catholicae doctrinae integritatem acriter di- 
ligenterque tueri, eamque omni studio in meridiana sua luce 
ponere, sed pro viribus etiam atque etiam contendit, ut aber- 
rantes fratres ad rectum iter veritatemque revocaret. Cum enim 
Antiochenae provinciae Episcopi sacrae Ephesinae Synodi 
auctoritatem nondum agnoscerent, alacer ipse auctor fuit, ut 
iidem post diuturnas periclitationes ad plenam concordiam 
tandem aliquando se reciperent. Ac postquam felicissimam 
eiusmodi pacem conciliare, Deo aspirante, potuit, eamque 
adversus simulatores defendere seduloque tutare, sempiternae 
mercedi gloriaeque maturus, anno ccccxxxx1v, deflentibus bonis 
omnibus ad superos evolavit. 

Eum orientalis ritus christifideles non modo in « Patrum 
Oecumenicorum » numero collocant, sed in suis etiam litur- 
gicis precibus praeconiis amplissimis venerantur. « Flammis 
Sancti Spiritus mente illustratus — ita Graeci in Menaeis die 
Ix mensis Iunii habendis canunt — sol irradians velut radios 
oracula edidisti; tua dogmata in omnes orbis fideliumque fines 
emisisti, coetus omnes illuminans, o beatissime ac divine, tene- 
brasque haereseon persequens, vi viribusque illius, qui e Vir- 
gine natus eluxit ». Ac iure quidem meritoque sanctissimo hoc 
Patre Orientalis Ecclesiae filii veluti domestica insignique glo- 
ria laetantur. In eo enim tres illae peculiarissimo modo elucent 
animi dotes, quae ceteros quoque Orientis Patres tantopere 
illustrarunt: eximia nempe vitae sanctitas, in qua incensa 
nominatim renidet erga summam Dei Parentem pietas; do- 
ctrina prorsus mirabilis, ob quam eum Supremum Consilium 


A. A. S., XXIII (1931), p. 493 sq. 

sacris ritibus praepositum, per decretum die xxvii mensis Iulii, 
anno MDCCCLxXxxuI datum, universalis Ecclesiae Doctorem re- 
nuntiavit; actuosa denique studiosaque cura, qua haeretico- 
rum impetus invicto pectore retudit, catholicam fidem adse- 
tuit, defendit, atque impense, usque quaque potuit, propa- 
gavit. 

At si valde gratulamur christianos omnes ex orientalibus 
regionibus populos S. Cyrillum impensa veneratione prosequi- 
haud minus tamen dolemus in eam non omnes convenisse opta- 
tissimam unitatem, quam ipse tam vehementer adamavit atque 
provexit; idque praesertim nostris hisce temporibus contingere 
lamentamur, quibus omnes christifideles, collatis mentibus ac 
viribus, in unam Iesu Christi Ecclesiam congregari necesse est, 
ut contra invalescentes cotidie magis impietatis conatus com- 
munis acies conferta, concors, immota repugnet. 

Quae quidem ut effecta dentur, prorsus necessarium est ut 
omnes, 8. Cyrilli vestigia prementes, eam assequantur animo- 
rum concordiam, quae triplici ea ratione vinciatur oportet, qua 
Christus Iesus, Ecclesiae conditor, veluti superno infragilique 
vinculo, ab se constituto, illam adstringi continerique voluit; 
una nempe catholica fide, una erga Deum, erga omnes caritate, 
una denique obedientia obtemperationeque legitimae hierar- 
chiae, a divino ipso Redemptore datae. Tria eiusmodi vincula, 
quod probe nostis, Venerabiles Fratres, ita sunt necessaria, 
ut si quodlibet ex eis desit, vera in Ecclesia Christi unitas atque 
concordia ne intellegi quidem possit. 


I 


Iamvero Alexandrinus Patriarcha in hac veri nominis con- 
cordia studiose adipiscenda retinendaque fortiter, quemadmo- 
dum iam fuit per procellosam aetatem suam, ita in praesenti 
sit tempore optamus magister omnibus atque exemplum prae- 
clarissimum. Ac principio, ut de christianae fidei unitate aga- 
mus, nemo est, qui inconcussam eius alacritatem ignoret ad 

eamdem mordicus tutandam: « Nos —- ita ille asseverat —, 
quibdus amica est veritas, ac veritatis dogmata, nequaquam illos 
(haereticos) sequemur, sed Sanctorum Patrum fidei vestigiis 
insistentes, divinae revelationis depositum contra omnes erro- 
res custodiemus ».** Quod certamen ad mortem usque certando, 
ad acerbissima quaeque toleranda paratus erat. « Mihi — ita 
scribit — pro fide, quae in Christo est, et laborare et vivere et 
mori maximum votum est ».” « Me igitur nulla neque iniuria, 
neque contumelia, neque convicia movent... Tantum fides in- 
tegra et salva sit ».’* Ac martyrii palmas forti nobilique animo 
exoptans, haec edit generosissima verba: « Statui propter Christi 
fidem quemvis laborem subire, quaevis quoque perferre tor- 
menta, etiam ea, quae inter supplicia censentur gravissima, 
donec tandem mortem hac de causa susceptam mihi iucundam 
pertulero ».** « Nam si pro gloria Dei veritatem praedicare formi- 
daverimus, ne videlicet in aliquam molestiam incidamus, qua, 
quaeso, fronte sanctorum martyrum certamina et triumphos 
apud populum laudibus evehemus? » ** 

Cum autem in Aegypti coenobiis plures haberentur atque 
acerrimae de nova haeresi Nestoriana disputationes, ut vigi- 
lantissimus est Pastor, de huius doctrinae fallaciis atque pe- 
riculis monachos admonet, non ut lites verborumque concerta- 
tiones inflammet, « verum ut si qui de cetero — ita iisdem 
scribit — vos adorti fuerint, illorum futilitati veritatem oppo- 
nentes, et ipsi erroris perniciem effugiatis, et alios opportunis 
rationibus perinde ut fratres inducatis, quo fidem iam olim 
Ecclesiis per sanctos Apostolos traditam, non secus ac mar- 
garitam, animis suis insertam, constanter retineant ».’* Ac lu- 
culentissime animadvertit — ut omnes facile agnoscent, qui 
epistulas perlegerint, quas ipse de Antiochenorum causa de- 


Cf. in Ioann., 1. X; P. G., LXXIV, 419. 
Dp. 10: Miene, P. G., LXXVII, 78. 

Ep. 9: ib., 62. 

* Ep. 10: ib., 70. 

* Ep. 9: ib., 63. 

© Bp. 1: ib., 14. 

dit — christianam eiusmodi fidem, quae totis viribus nobis 
servanda tuendaque est, per Sacras Litteras ac per sanctorum 
Patrum *’ doctrinam nobis esse traditam, itemque per vividum 
ac falli nescium Ecclesiae magisterium clare legitimeque propo- 
sitam. Cum enim Antiochenae Provinciae Episcopi ad instau- 
randam servandamque pacem suflicere autumarent Nicaenam 
tantummodo retinere fidem, S. Cyrillus, Nicaenum Symbolum 
firmiter et ipse amplexus, a suis in Episcopatu Fratribus Ne- 
storianae etiam haeresis improbationem damnationemque ad 
unitatem constabiliendam requisivit. Optime siquidem noverat 
non satis esse vetera ecclesiastici magisterii documenta mente 
prona accipere, sed illa etiam omnia oportere demisso fidelique 
animo amplecti, quae ab Ecclesia vi supremae auctoritatis suae 
subinde nobis credenda iniungantur. Immo, neque sub specie 
refovendae concordiae fas est vel unum dissimulare dogma; 
nam ut Alexandrinus Patriarcha admonet: « Pacem quidem 
desiderare summum bonum est atque praecipuum... verumta- 
men non ob hanc causam despici oportet pietatis in Christo 
virtutem »."* Quamobrem ad optatissimum aberrantium filio- 
rum reditum ad germanam rectamque in Christo unitatem via 
illa ac ratio non conducit, quae illa dumtaxat doctrinae capita 
persequatur, in quae amplectenda vel omnes, vel saltem plu- 
rimae eorum, qui christiano gloriantur nomine, communitates 
conveniant; sed illa potius, quae universas atque integras divi- 
nitus patefactas veritates veluti caristifidelium concordiae con- 
sensionisque fundamentum ponat. 

Ob strenuam eiusmodi fortitudinem in fidei integritate re- 
tinenda tutandaque S. Cyrillus Alexandrinus exemplo omnibus 
esto. Ipse siquidem vixdum Nestorii errorem detexit, per epi- 
stulas eum et alia scripta refutavit, Romanum appellavit Pon- 
tificem, atque in Ephesina Synodo, eius personam gerens, gli- 
scentem haeresim mira doctrina intrepidoque pectore retudit 
atque damnavit; ita quidem ut omnes Concilii Patres, lecta 


* Cf. Hp. 55: ib.. 292-203. 
** Dp. 61: ib., 325. 

publice Cyrilli epistula, quae dogmatica appellatur, eam rectae 
fidei omnino consonam sollemni sententia comprobarent. Ac 
praeterea ob hanc apostolicam strenuitatem et inique fuit ab 
Episcopali suo munere deturbatus, et iniurias fratrum, conci- 
liabuli non legitimi improbationem, carceres angoresque multos, 
sereno invictoque animo toleravit. Itemque non modo Episco- 
pis, e recto veritatis concordiaeque itinere aberrantibus, sed 
ipsi etiam Augusto Imperatori, pro sanctissimi conscientia 
officii, aperte obsistere non dubitavit. Atque etiam, ut omnes 
norunt, christianae alendae tutandaeque fidei paene innumera 
exaravit volumina, e quibus praestantissimae elucent eius sa- 
pientiae iubar, impavida eius pectoris constantia, ac pastoralis 
eius sollicitudinis navitas. 


II 


Fidei vero nexui caritas accedat oportet, qua invicem omnes 
et cum Christo coniungamur; quaeque, Divino Spiritu instincta 
atque permota, mystici Corporis Redemptoris membra infra- 
gili vinculo inter se conectat. Haec autem caritas aberrantes 
etiam viaque deceptos homines amplecti non renuat; quod 
quidem in mira S. Cyrilli agendi ratione in exemplum cernere 
licet. Ipse enim, quamvis fortiter contra Nestorii haeresim de- 
certaverit, aperte tamen asseverat, incensa ut erat caritate 
actus, se nulli concedere, ut ardentius quam ipsemet, Nesto- 
rium amare fateatur. ** Idque non immerito, Ii sunt enim 
qui e recto itinere aberrant, veluti aegrotantes fratres ha- 
bendi, ac leni suavique cura tractandi. Quam ad rem pru- 
dentissima haec Alexandrini Patriarchae consilia recolere 
iuvat. « Res enim — ita admonet -- magnae eget moderatio- 
nis».”° «Nam durae saepe collisiones multos ad impudentiam 
impellunt; meliusque est blande potius sustinere resistentes, 
quam iuris acumine molestiam illis creare. Nam sicut si cor- 


1 Cf. Ep. 9: ib., 62. 
* Ep. 57: ib., 322. 

pus illis aegrotaverit, manu prorsus tractandi forent; ita labo- 
ranti animae prudentia quadam succurrendum est, medelae 
instar adhibita. Pedetentim enim ipsi quoque ad sincerum 
animi statum devenient ».7* Atque alibi haec adicit: « Perito- 
rum medicorum industriam... imitati sumus: hi enim morbos 
et vulnera in humano corpore nascentia non statim igne aut 
ferro atrociter curant; sed vulnere levioribus primo medica- 
mentis delinito, tempus praestolantur ustioni et sectioni oppor- 
tunum ».” Eiusmodi ut erat misericordia benignitateque erga 
errantes animatus, aperte profitetur se « pacis quidem perstu- 
diosum, a litibus vero ac rixis alienum esse prorsus: denique 
talem, qui omnes amare et ab omnibus vicissim amari » * 
peroptet. 

Haec prona S. Doctoris ad concordiam facilitas tum maxime 
enituit, cum, priore severitate mitigata, paci conciliandae cum 
Antiochenae Provinciae Episcopis studiose diligenterque va- 
cavit. De eorum enim legato agens, haec inter alia scribit: 
« Fortasse non parva certamina se obiturum suspicabatur, ut 
nobis persuaderet opus esse ut in concordiam et pacem cone- 
cterentur Ecclesiae, tollereturque heterodoxorum irrisio, ac dia- 
bolicae improbitatis acies retunderetur. Verum ita nos ad eam 
rem paratos comperit, ut nullum penitus laborem sustinuerit. 
Memores enim sumus Salvatoris nostri dicentis: “Pacem meam 
do vobis, pacem meam relinquo vobis’’ ».** Quandoquidem vero 
huic ineundae paci duodecim obstabant Capitula, a 8. Cyrillo 
in Alexandrina Synodo composita — quae quidem Capitula 
cum de « unione physica » in Christo loquerentur, ab Antio- 
chenis uti heterodoxa reiciebantur — benignissimus Patriarcha, 
quamvis haec scripta non improbaret neque reiceret, utpote 
quae orthodoxam proponerent doctrinam, pluribus tamen datis 
epistulis ita mentem suam aperuit, ut quaelibet arceretur vel mi- 


Dp. 58: ib., 322. 

32 Bp. 18: ib., 123-126. 
* Bp. 9: ib., 62. 

Ep. 39: ib., 175. 

nima erroris species, ac facilior ad concordiam via pateret. Haec 
autem Episcopis praestitit « non iam sicut repugnantibus, sed 
sicut fratribus ».** Nam, ipso auctore, « propter Ecclesiarum 
pacem, et ne hae invicem ob opinionum dissensum separentur, 
non sunt inutiles condescensiones ».** Itaque feliciter evenit, 
ut S. Cyrilli caritas uberes pacis fructus colligeret optatissimos. 
Quam quidem albescentem pacem cum tandem aliquando cer- 
nere potuit, et Antiochenae Provinciae Episcopos, Nestorianam 
haeresim damnantes, fraterno animo complecti, superno gau- 
dio perfusus exclamavit: « “Laetentur caeli, et exsultet terra!’’ 
Solutus est enim medius paries maceriae, et quod maerorem 
afferebat, conquievit, et omne dissidiorum genus sublatum est, 
omnium nostrum Salvatore Christo pacem Ecclesiis suis tri- 
buente ».”’ 

Iamvero, ut remotissimo eo tempore, ita in praesenti quo- 
que, Venerabiles Fratres, ad eam auspicato provehendam, ad 
quam boni omnes contendunt, dissidentium filiorum cum una 
Ecclesia Christi conciliationem, procul dubio sincera atque 
efficax animorum benevolentia adiumentum afferet, afflante 
iuvanteque Deo, omnium validissimum. Hic enim benevo- 
lentiae affectus mutuam refovet cognitionem, ad quam qui- 
dem procurandam perficiendamque Decessores Nostri per varia 
incepta tantopere allaborarunt, ac nominatim per conditum 
in hac alma Urbe Pontificium Institutum altioribus rerum 
orientalium provehendis studiis. Itemque aestimatione debita 
ea omnia amplectatur oportet, quae Orientalibus gentibus fuere, 
peculiare veluti patrimonium, a maioribus tradita; simul quae 
ad sacram Liturgiam et ad Hierarchicos Ordines spectent, simul 
etiam quae ad ceteras christianae vitae rationes pertineant, 
modo eadem cum germana religionis fide rectisque de moribus 
normis penitus concordent. Sit enim necesse est singulis uni- 
versis orientalis ritus populis in rebus omnibus, quae a sua 


** Ep. 33: ib., 161. 
9° Wp. 48: ib., 222-224. 
Mp. 39: ib., 174. 

cuiusque historia a suoque cuiusque ingenio atque indole pen- 
dent, legitima libertas, quae tamen a vera et integra Iesu Christi 
doctrina non discrepet. Idque sciant ac secum reputent tum 
qui in Catholicae Ecclesiae gremio sunt nati, tum qui desiderio 
ac voto eidem assequendae velificantur: qui etiam omnes 
noscant ac pro certo habeant se numquam coactum iri ad pro- 
prios legitimos ritus et ad antiquitus sibi tradita instituta cum 
latinis ritibus institutisque commutanda; quae quidem omnia, 
aequali aestimatione aequalique decore habenda, communem 
matrem Ecclesiam quasi regia circumdant varietate. Quin immo 
eiusmodi rituum institutionumque diversitas, dum id, quod uni- 
cuique antiquum est atque pretiosum, sartum tectumque servat, 
verae sinceraeque unitati minime obsistit. Nostris autem potis- 
simum temporibus, quibus bellica discordia atque simultas fere 
ubique terrarum ab se invicem hominum animos abalienarunt, 
oportet omnes ad coniunctionem in Christo ac per Christum 
omni ope fovendam, christiana caritate acti, etiam atque etiam 
compellantur. 


III 


Verumtamen fidei caritatisque opus mancum prorsus atque 
inefficax esset ad unitatem in Christo Iesu confirmandam, nisi 
in inconcussa illa inniteretur petra, supra quam Ecclesia est 
divinitus condita: in Petri nimirum eiusque Successorum su- 
prema auctoritate. Quod quidem Alexandrini Patriarchae in 
gravissima hac causa agendi ratio luculentissime comprobat. 
Ipse enim tum in Nestoriana profliganda haeresi, tum in con- 
cilianda cum Antiochenae provinciae Episcopis concordia, ar- 
ctissime fuit constantissimeque cum Apostolica hac Sede con- 
iunctus. Siquidem quando evigilans Praesul Nestorii errores 
perspexit cum periculosiore cotidie rectae fidei discrimine gli- 
scere et usquequaque grassari, ad Decessorem Nostrum S. Cae- 
lestinum I litteras dedit, in quibus haec inter alia habentur: 
« Quoniam Deus hisce in rebus vigilantiam a nobis exigit, et 

longa Ecclesiarum consuetudo suadet ut huiusmodi res cum san- 
ctitate tua communicentur, scribo plane necessitate adactus».** 
Ad quae quidem Romanus Pontifex respondet se Cyrillum 
« velut praesentem in litteris suis » amplexum esse « cum unum 
idemque... sentire de Domino »* viderentur. Quapropter Anti- 
stes sacrorum Maximus huic tam orthodoxo Doctori auctoritatem 
Apostolicae Sedis delegavit, qua ipse decreta, iam in Romana 
Synodo contra Nestorium lata, exssquenda curaret. Atque omni- 
bus perspicuum est, Venerabiles Fratres, Alexandrinum Pa- 
triarcham in Ephesino Concilio celebrando Romani Pontificis 
vices rite gessisse, qui quidem propriis etiam missis Legatis 
id maximopere iisdem commendavit, ut S. Cyrilli operam au- 
ctoritatemque confirmarent. Ipse igitur Romani Episcopi no- 
mine sacrae huic Synodo praefuit, eiusque acta primus omnium 
signavit. Ac tam patens omnibus, tam splendens erat inter 
Apostolicam et Alexandrinam Sedem concordia, ut cum in se- 
cunda Concilii sessione fuisset S. Caelestini epistula publice 
perlecta, ita Patres conclamarent: « Hoc iustum iudicium. 
Novo Paulo Caelestino, novo Paulo Cyrillo, Caelestino custodi 
fidei, Caelestino cum Synodo concordi, Caelestino universa Sy- 
nodus gratias agit. Unus Caelestinus, unus Cyrillus, una fides 
Synodi, una fides orbis terrarum ».*° Nihil igitur mirum quod 
paulo post idem Cyrillus rescripsit: « Fidei meae rectitudini 
testimonium perhibuit et Romana Ecclesia, et sancta quoque 
Synodus ex universo, ut ita dicam, orbe qui sub caelo est, con- 
gregata 

Ac praeterea haec eadem constantissima 8S. Cyrilli cum 
Apostolica Sede coniunctio luculenter patet, si res ab eo gestas 
consideramus ad pacem cum Antiochenae provinciae Episcopis 
ineundam ac solidandam. Etenim Decessor Noster S. Caelesti- 
nus cum omnia probaret rataque haberet, quae Alexandrinus 


38 Ep. 11: ib., 79. 

2 Cf. Ep. ad Cyrillum: ib., 90. 

3° Mansr, IV, 1287. 

*! Apol. ad Theodos.: Micne, P. G., LXXVI, 482. 

Antistes in Ephesina Synodo peregerat, excipiendam tamen iu- 
dicavit excommunicationis sententiam, quam Concilii Praeses, 
una cum ceteris Patribus, contra Antiochenos tulerat. « De his 
autem — ita Romanus Pontifex — qui cum Nestorio videntur 
pari impietate sensisse... quamquam legatur in eos vestra 
sententia, tamen nos quoque decernimus quod videtur. Multa 
perspicienda sunt in talibus causis, quae Apostolica Sedes 
semper aspexit... Antiochenum, si habet spem correctionis, 


epistulis 4 vestra fraternitate volumus conveniri... Credendum 
de divina est misericordia quod omnes in viam redeant veri- 
tatis ».°? Huic autem a Romana Sede datae normae S. Cyrillus 
obtemperans, cum Antiochenae provinciae Episcopis de redin- 
tengranda pace atque concordia agere coepit. Cumque interea, 
S. Caelestino piissime vita functo, de eius Successores Xysto III 
quidam referrent moleste eum tulisse Nestorium ab Episcopali 
suo munere fuisse reiectum, eiusmodi voces Alexandrinus Pa- 
triarcha hisce verbis refutavit: « Scripsit enim (Xystus) con- 
sona sanctae Synodo, omniaque illius gesta confirmavit, ac 
nobiscum sentit ».** 

E quibus omnibus liquido patet S. Cyrillum cum hac Apo- 
stolica Sede omnino consensisse, itemque Decessores Nostros 
eius gesta quasi habuisse propria, meritisque extulisse laudi- 
bus. Siquidem S. Caelestinus, praeterquam innumera ei fidu- 
ciae gratique animi praebuerat testimonia, haec inter alia eidem 
scribebat: « Gratulamur tantam inesse sanctitati tuae vigilan- 
tiam, ut decessorum tuorum, qui et ipsi semper defensores or- 
thodoxi dogmatis exstiterunt, exempla iam viceris... Omnes 
tendiculas praedicationis callidae detexisti... Magnus fidei no- 
strae triumphus est et asseruisse nostra tam fortiter, et adversa 
Sanctarum Scripturarum testimoniis sic devicisse ». * Et 
cum eius in Summo Pontificatu Successor 8. Xystus III ab 
Alexandrino Antistite accepisset initae pacis conciliationisque 

*2 Bp. 22: MioNe, P. L., L, 542-543. 


** Ep. 40: Miene, P. G., LXXVII, 202. 
** Ep. 11, 1-2: Miene, P. L., L, 461. 

nuntium, haec laetabundus eidem scripsit: « Ecce enim sollicitis 
nobis, quia neminem perire volumus, sanctitas tua redinte- 
gratum corpus Ecclesiae suis epistulis indicavit. Redeuntibus 
eius in sua membra compagibus, neminem foris iam videmus 
errare, quia intus omnes positos fides una testatur... Ad beatum 
apostolum Petrum fraternitas universa convenit: ecce audito- 
rium congruens auditoribus, conveniens audiendis... Ad nos 
reversi sunt fratres, ad nos, inquam, qui morbum communi 
studio persequentes, animarum curavimus sanitatem... Exsulta, 
Frater carissime, et ad nos recollectis fratribus victor exsulta. 
Quaerebat Ecclesia quos recepit,. Nam si neminem perire volu- 
mus de pusillis, quanto magis gaudendum nobis est sanitate 
rectorum? » ** Quibus quidem Decessoris Nostri verbis recreatus 
Alexandrinus Praesul, invictus orthodoxae fidei vindex, chri- 
stianaeque concordiae conciliator studiosissimus, in pace Christi 
quievit. 

Nos vero, Venerabiles Fratres, natalis huius memoriam 
quindeciens saecularem celebrantes, nihil desiderabilius opta- 
mus, quam ut omnes, quotquot christiano censentur nomine, 
S. Cyrilli patrocinio et exemplo, dissidentium fratrum orienta- 
lium felicem ad Nos et ad unam Iesu Christi Ecclesiam 
reditum magis in dies magisque promoveant. Una sit omni- 
bus intemerata fides; una, omnesque simul coagmentans, in 
mystico Iesu Christi Corpore caritas, una denique ac sedula 
actuosaque erga beati Petri Sedem fidelitas. In hoc meri- 
tissimum dignumque opus non modo ii vires omnes impen- 
dant, qui in orientalibus regionibus vitam degunt, quique 
mutua aestimatione, conversatione benevola, integerrimae vir- 
tutis exemplo seiunctos fratres, sacrorum praesertim admi- 
nistros, ad Ecclesiae unitatem facilius allicere poterunt, sed 
cuncti etiam christifideles, unum ubique terrarum Divini Re- 
demptoris Regnum unumque universorum ovile a Deo implo- 
rantes atque adprecantes. Quibus quidem omnibus illam impri- 


** Bp. 5, 1. 3. 5: ib., 602-604. 

mis validissimam opem commendamus, quae in quolibet susci- 
piendo salutifero labore primum ac praecipuum sit oportet si- 
mul tempore simulque efficacitate adiumentum: precationem 
dicimus ardenti, demisso fidentique animo ad Deum admotam. 
Ac potentissimum interponant cupimus Deiparae Virginis pa- 
trocinium, ut hac benignissima deprecatrice et amantissima 
omnium Matre, Divinus Spiritus Orientalium gentium animos 
superna sua luce illuminet, utque omnes unum simus in una 
Ecclesia a Iesu Christo condita, et ab ipso Paraclito Spiritu 
jugi gratiarum imbre alita ad sanctitatemque permota. Iis vero, 
qui vel in sacris ephebeis, vel in ceteris collegiis vitam agunt, 
« Diem pro Oriente», ut aiunt, peculiari modo commendatum 
volumus; quo quidem die incensiores preces ad Divinum uni- 
versae Ecclesiae Pastorem effundantur, ac iuvenum animi san- 
ctissimae eiusmodi unitatis assequendae desiderio impensius 
instimulentur. Atque omnes denique, qui, vel sacro decorati 
sunt ordine, vel in Catholicae Actionis agmina in ceterasque 
consociationes adsciti, adiutricem Ecclesiasticae Hierarchiae 
navant operam, qua precibus, qua scriptis, qua alloquiis, opta- 
tissimam Orientalium omnium cum communi Patre unitatem 
etiam atque etiam provehant. 

Ac faxit utinam Deus, ut paterna haec Nostra impen- 
saque invitatio ab iis etiam dissidentibus Episcopis eorum- 
que gregibus benevolenti exaudiatur animo, qui, a Nobis 
licet seiuncti, Alexandrinum tamen Patriarcham uti domesti- 
cam gloriam dilaudant ac venerantur. Esto praeclarissimus 
Doctor eis magister atque exemplum ad concordiam triplici 
illo vinculo iterum instaurandam, quod ipse, utpote rem 
omnino necessariam, tantopere commendavit, et quo Divi- 
nus Ecclesiae Conditor universos filios suos devinciri voluit. 
Meminerint iidem Nos illam hodie, providentis Dei consilio, 
Apostolicam obtinere Sedem, ad quam Alexandrinus Antistes, 
proprii officii conscientia ductus, provocavit, tum ut orthodoxam 
fidem contra Nestorii errores tutis armis defenderet, tum etiam 

ut dissidentium fratrum pacata consensio quasi divino sigillo 
muniretur. Ac sciant Nos eadem esse, qua Decessores Nostri, 
caritate permoti; idque iugibus votis ac precibus potissimum 
intendere, ut inveteratis obstaculis feliciter remotis, ille tandem 
illucescat dies, quo unus in uno ovili habeatur grex, Iesu 
Christo eiusque in terris Vicario concordibus animis obtempe- 
rans. 

Eos autem peculiari modo ex orientalibus regionibus dissi- 
dentes filios compellamus, qui utique Cyrillum summa vene- 
ratione colunt, sed tamen Chalcedonensis Synodi auctoritatem 
idcirco non agnoscunt, quod in ea sollemniter sancitum fuit du- 
plicem esse in Iesu Christo naturam. Perpendant iidem quae 
deinceps fuere, novis emergentibus erroribus, in Chalcedonensi 
Concilio decreta, non ea Alexandrinum Patriarcham sua sen- 
tentia renuere. Ipse enim aperte scribit « non omnia, quae hae- 
retici dicunt, statim fugienda ac repudianda esse: multa enim 
confitentur ex iis, quae nos quoque asserimus.., Sic et de Nesto- 
rio quoque, licet duas naturas esse dicat, carnis et Verbi Dei 
differentiam significans: est enim alia Verbi, alia carnis na 
tura: attamen unionem una nobiscum non confitetur ».** 

Itemque fore sperare licet, ut hodierni quoque Nestorii 
assectatores, si, remoto a praeiudicatis opinionibus animo, 8. Cy- 
rilli scripta exquisierint intenteque reputaverint, viam sibi ad 
veritatem patere cernant, seseque sentiant, adspirante iuvan- 
teque Deo, ad Catholicae Ecclesiae gremium revocari. 

Iam nihil aliud superest, Venerabiles Fratres, nisi ut, per 
hanc 8. Cyrilli celebrationem quindeciens saecularem, univer- 
sae Ecclesiae, iisque praesertim omnibus, qui in orientalibus 
regionibus christiano gloriantur nomine, praesentissimum 
Sancti huius Doctoris patrocinium supplices imploremus, id po- 
tissimum ut dissidentibus fratribus ac filiis feliciter eveniat 
comprecantes, quod ipse olim gratulabundus scripsit: « Ecce 
divulsa ecclesiastici corporis membra rursum inter se coadu- 


** Ep. 44: Miene, P. G., LXXVII, 226. 

nata sunt, et iam nihil reliquum est, quod ministros Evangelii 
Christi per discordiam seiungat ».*’ 

Qua quidem suavissima spe freti, cum vobis singulis uni- 
versis, Venerabiles Fratres, tum gregibus unicuique vestrum 
concreditis, caelestium munerum auspicem, paternaeque be- 
nevolentiae Nostrae testem, Apostolicam Benedictionem per- 
amanter in Domino impertimus. 

Datum Romae, apud Sanctum Petrum, die 1x mensis Apri- 
lis, dominica Resurrectionis D. N. I. Ch., anno mpccccxxxxIv, 
Pontificatus Nostri sexto. 


PIUS PP. XII 


LITTERAE APOSTOLICAE 


LOCI « SUSEGANA »» NUNCUPATI, INTRA FINES VICTORIENSIS VENETORUM DIOB- 
CHSIS, B. V. MARIA TITULO « AUXILIUM CHRISTIANORUM » PATRONA PRI- 
MARIA, ET SANCTUS SEBASTIANUS, MARTYR, AC SANCTUS ANTONIUS PATA- 
VINUS, CONFESSOR, PATRONI SECUNDARII PROCLAMANTUR. 


PIUS PP. XII 


Ad perpetuam rei memoriam. — Archipresbyteralis ecclesiae loci 
« Susegana » vulgo nuncupati, intra fines Victoriensis Venetorum dioe- 
cesis hodiernus Archipresbyter parochus, nomine quoque Vicarii coope- 
ratoris, iurepatroni nec non populi fidelis loci ipsius, Nos enixe rogat 
ut Beatissimam Virginem Mariam titulo « Auxilium Christianorum » 
coelestem apud Deum primariam Patronam ac Sanctum Sebastianum 
Martyrem et Sanctum Antonium Patavinum Confessorem Patronos se- 
cundarios loci eiusdem declarare dignemur. Refert quidem ipse orator 
super templi archipresbyteralis sui, titulo Visitationis Beatae Mariae 
Virginis ad Elisabeth Deo dicati, altare maius affabre pictam exstare 
effigiem Deiparare in ulnis puerum Iesum, quasi mundo oblatum, ge- 
stantis, pluribus Sanctis circumdatae, quae veluti mater potens ac beni- 
gna quam maxime colitur a plebe fideli, quae iam se ipsam Cordi Imma- 
culato Virginis Mariae sollemniter consecravit. Cum vero nuperrime 
venerabilis Frater Victoriensium Venetorum Episcopus Beatae Virginis 


Ep. 49: ib., 264. 

Auxilii christianorum electionem in Patronam loci de Susegana ab 
oppidanis abhinc aliquot menses factam assensu suo comprobaverit, atque 
etiam vota memorata Nobis instanter commendet, Nos ad magis magisque 
christifidelium loci praedicti fovendam erga Deiparam Christianorum 
Auxilium venerationem ac pietatem, jsupplicationibus archipresbyteri 
oratoris ceterorumque annuendum censemus. Itaque audito Venerabili 
Fratre Nostro Sanctae Romanae Ecclesiae Cardinali Praenestino Epi- 
scopo, Sacrae Rituum Congregationis Praefecto. ex certa scientia ac 
matura deliberatione Nostris deque Apostolicae Nostrae potestatis ple- 
nitudine, praesentium Litterarum tenore perpetuumque in modum Bea- 
tam Mariam Virginem titulo « Auxilium Christianorum » loci « Suse- 
gana» vulgo nuncupati intra fines Victoriensis Venetorum dioecesis, 
praecipuam Patronam, omnibus ac singulis liturgicis privilegiis adiectis, 
quae principalibus locorum Patronis competunt, ac Sanctum Sebastia- 
num martyrem et Sanctum Antonium Patavinum, confessorem, Patronos 
minus principales confirmamus, constituimus et declaramus. Haec de- 
cernimus, edicimus, statuentes praesentes Litteras firmas, validas atque 
efficaces iugiter exstare ac permanere; suosque plenos atque integros 
effectus sortiri et obtinere; illisque ad quos pertinent, seu pertinere po- 
terunt plenissime suffragari; sicque rite iudicandum esse ac definiendum; 
irritumque ex nunc et inane fieri si quidquam secus super his, a quovis, 
auctoritate qualibet, scienter sive ignoranter contigerit attentari. Con- 
trariis non obstantibus quibuslibet. 

Datum Romae apud Sanctum Petrum, sub anulo Piscatoris, die 
XI m. Octobris, an. MCMXXXXIII, Pontificatus Nostri quinto. 


A. Card. MAGLionn, a Secretis Status. 


EPISTULA 


AD EMUM P. D. ALOYSIUM S. R. E. PRESB. CARD. MAGLIOND, A PUBLICIS BCCLE- 
SIAE NEGOTIIS: SUPPLICATIONDS ITERUM INDICUNTUR AD POPULORUM 
PACEM CONCILIANDAM. 


PIUS PP. XII 


Dilecte Fili Noster, salutem et Apostolicam Benedictionem. — Quo- 
cumque oculos animumque convertimus, internecivum fraternumque hoc 
bellum nihil aliud Nos cernere iubet, nisi angores, clades immanesque 
ruinas. Eiusmodi Nos tristissimarum rerum simultatisque turbinem, qui 
ipsa humanae consortionis fundamenta concutere ac diruere nititur, que- 

madmodum olim adventantem instando supplicandoque deprecati sumus, 
ita postea gliscentem cotidie formidolosius alloquio et opera mitigare ac 
refrenare pro facultate contendimus ; sed, quamvis quae non pauca su- 
scepimus caritatis opera, multorum aerumnas doloresque leniverint, 
summo tamen cum maerore fatemur impares Nos esse miseriarum ma- 
gnitudini, quibus mederi cupimus, atque interdum, proh dolor, hominum 
voluntatem sollicitae impensaeque voluntati Nostrae actuosam non re- 
spondere. Quamobrem « ad Patrem misericordiarum »' fidentes preces 
admovemus; optamusque vehementer ut omnes una Nobiscum instantes 
perseverantesque ad eum supplicationes adhibeant, qui unus potest almo 
suo lumine ac flexanimae gratiae suae muneribus-non modo mulcere 
dolores, eosque ad superna convertens, tolerabiliores salutaresque effi- 
cere, sed eorum etiam mentes, quorum e consilio res pendet, ita collu- 
strare, pacare ac dirigere, ut caritati quam primum odium concedat, ac 
violentiae, cladi rerumque omnium dissolutioni ius, concordia rectusque 
ordo sufficiantur. Quando sit optatissima haec hora e turbolentis hisce 
procellis emersura feliciter, mortalibus oculis prospicere non licet ; no- 
vimus tamen omnia e sempiterni Numinis pendere nutu ; atque adeo uni- 
versos, quos habemus in Christo filios, etiam atque etiam adhortamur 
ut avitam fidem renovent, redintegrent, adaugeant; ut in piae paeniten- 
tiae opera necessario hoc tempore volentes incumbant; utque ita animati 
pacem illam fatigato ac trepido humano generi a Caelesti Patre impe- 
trent, quae iustitiae sceptro temperetur ac divino vigeat christianae reli- 
gionis afflatu. Et quandoquidem iam Maius approperat mensis, Deiparae 
Virgini sacer, hoc etiam anno ad sacram precum contentionem excita- 
mus omnes, ac novellam praesertim aetatem, quae sicut animi candore 
renidet, ita Redemptori nostro eiusque benignissimae Matri acceptior 
est atque gratior. Curent patres matresque familias, curent sacrorum 
administri, curent denique omnes, quibus christianae verique nominis 
pax in votis est, ut per proximum mensem ad Mariae Virginis aram in- 
sentes pueri ac puellae secum una constipentur, flores, preces, piaeque 
deferentes paenitentiae opera. Quodsi nondum tot supplicationibus ac 
votis pax optatissima arrisit, non est idcirco nec animo nec spe deciden- 
dum; sed oportet potius christiana illa perseverantia instent ac conten- 
dant omnes, quae tantopere a Iesu Christo commendatur. Quoniam vero 
immane hoc bellum ad almam hanc Urbem iam prope accessit, atque eius 
afflictissimae res condicionesque trepidum pulsant animum Nostrum, 
temperare Nobis non possumus quin dilectissimam hanc Dominici gregis 


2 Cf. IE Cor. 1, 3. 

partem paterno pectore amplexantes, eam peculiari modo compellemus, 
ut quemadmodum per superioris aetatis decursum, quotiescumque Ro- 
mana plebs publicis fuit perculsa ac perterrita calamitatibus, ad illius 
aram supplicando confugit, quae « Salus populi Romani» appellatur, 
eiusque praesentissimum patrocinium saepenumero experta est, ita fi- 
dens in praesens quogue sanctissimam Dei Matrem adeat, christianorum 
morum redintegrationem volenti firmoque animo polliceatur, ac non 
modo pacem, tranquillitatem prosperitatemque precando paenitendoque 
imploret, sed id etiam obsecrando obtestandoque ab ea contendat, ut 
nempe ab hac principe catholici nominis urbe, quae tot gloriis memo- 
riisque refulget, ingruens prohibeatur malorum procella, ut novi ne 
addantur suis civibus luctus, neve praeclaris hisce artis religionisque 
monumentis, quae ad quamlibet excultam gentem quodammodo perti- 
nent, indignae inferantur ruinae. Tuum autem officium erit, Dilecte Fili 
Noster, haec hortamenta ac vota, quae ex paterno Nostro maerentique 
oriuntur animo, cum sacrorum Antistibus et cum cetero clero populoque, 
aptiore quo duxeris modo, communicare, ac pro certo habemus fore 
omnes optatis hisce Nostris ultro libenterque responsuros. 

Interea vero caelestium munerum auspicem Nostraeque benevolen- 
tiae testem, cum tibi, Dilecte Fili Noster, tum iis omnibus, pueris nomi- 
natim, qui hortationi huic Nostrae pia respondebunt voluntate, Aposto- 
licam Benedictionem amantissime in Domino impertimus. 

Datum Romae, apud Sanctum Petrum, die xxIv mensis Aprilis, 
anno MDCCCCXXXXIV, Pontificatus Nostri sexto. 


PIUS PP. XII 

ACTA 8S. CONGREGATIONUM 
SACRA CONGREGATIO CONSISTORIALIS 


PROVISIO ECCLESIARUM 


Sanctissimus Dominus Noster Pius divina Providentia Papa XII, suc- 
cessivis decretis Sacrae Congregationis Consistorialis, singulas quae se- 
quuntur Ecclesias de novo Pastore dignatus est providere, nimirum : 


die 21 Ianuarii 1944. — Cathedrali Ecclesiae Telsensi praefecit Exc. 
P. D. Vincentium Borisevicius, hactenus Episcopum titularem Lysia- 
densem et Administratorem Apostolicum eiusdem dioecesis Telsensis. 

die 1 Febrwarii. — Titulari archiepiscopali Ecclesiae Oxyrynchitanae 
Exc. P. D. Ioannem Emmanuelem Gonzalez, hactenus Archiepiscopum 
Popayanensem. 

die 6 Februarii. — Titulari episcopali Ecclesiae Elatensi R. D. Io- 
sephum Zaffonato, Archipresbyterum-parochum oppidi Valdagno, in 
dioecesi Vicentina. 

die 28 Februarii. -— Titulari episcopali Ecclesiae Carpasiensi R. D. 
Franciscum Ramanauskas, rectorem Seminarii Telsensis, quem deputa- 
vit Auxiliarem Exc. P. D. Vincentii Borisevicius, Episcopi Telsensis. 

die 11 Martii. — Titulari episcopali Ecclesiae Liviensi R. D. Iose- 
phum Siri, professorem in Seminario Ianuensi, quem deputavit Auxilia- 
rem Emi P. D. Petri S. R. E. Card. Boetto, Archiepiscopi Ianuensis. 

die 18 Martii. — Cathedrali Ecclesiae Nottinghamensi R. D. Eduar- 
dum Ellis, administratorem paroeciae cathedralis eiusdem dioecesis. 

die 29 Martii. — Metropolitanae Ecclesiae Tarraconensi Exc. P. D. 
Emmanuelem Arce Ochotorena, hactenus Episcopum Ovetensem. 

—- Cathedrali Ecclesiae Zamorensi R. D. Iacobum Font Andreu, Vi- 
carium Generalem dioecesis Vicensis et Archidiaconum eiusdem Capi- 
tuli Cathedralis. 


— Cathedrali Ecclesiae Seguntinae R. D. Aloysium Alonso Mu- 
fioyerro, Canonicum Capituli Cathedralis Matritensis. 

— Cathedrali Ecclesiae Terulensi, cui adnexa est Administratio dioe- 
cesis Albarracinensis, R. P. Leonem Villuendas Polo, Definitorem Gene- 
ralem Fratrum Minorum. 

die 1 Aprilis. — Cathedrali Ecclesiae Saskatoonensi R. D. Philippum 
Franciscum Pocock, professorem in Seminario Londonensi. 

die 4 Aprilis. — Titulari episcopali Ecclesiae Lyddensi R. P. Hie- 
ronymum a Fellette, in saeculo Bartholomaeum Bortignon, Ordinis Fra- 
trum Minorum Capuccinorum. 

die 5 Aprilis. — Titulari episcopali Ecclesiae Lyrbitanae R. D. Vi- 
etorium d’Alessi, rectorem Seminarii Tarvisini. 

die 15 Aprilis. — Cathedrali Ecclesiae Gravelburgensi Exc. P. D. Io- 
sephum Lemieux, hactenus Episcopum titularem Calydoniensem et Ad- 
ministratorem Apostolicum eiusdem dioecesis Gravelburgensis. 

die 22 Aprilis. — Metropolitanae Ecclesiae Popayanensi Exc. P. D. 
Didacum Gémez, hactenus Episcopum Pastopolitanum. 


SACRA CONGREGATIO RITUUM 


I 


CAMERACEN. 


BBRATIFICATIONIS ET CANONIZATIONIS SERVAE DEI LUDOVICAB NICOLLE E TERTIO 
ORDINE S. DOMINICI, FUNDATRICIS CONGREGATIONIS HUMILIUM FILIARUM 
S. CORDIS. 


SUPER DUBIO 


An signanda sit Commissio Introductionis Causae in casu et ad effe- 
ctum de quo agitur. 


Serva Dei Ludovica Nicolle, lectissimus flos, qui decimo nono saeculo 
in Tertii S. Dominici Ordinis viridario gemmavit, bonum virtutum 
odorem in Cameracensi Archidioecesi mire diffudit. 

In oppido Saint-Amand-les-Eaux die 9 Iunii mensis a. D. 1847 nata, 
sacro baptismate die 14 eiusdem mensis fuit abluta. A teneris unguiculis 
pietate refulsit, atque in umbratilem vitam inclinatam se sensit, prae- 
cipue postquam ad sacram synaxim a. 1858 primitus accessit. Quod pium 
propositum, eius confessarius, gratiarum copiam quibus Deus puellam 
ditaverat miratus, probavit, atque consuetudo firmavit Sororum Ber- 

nardinarum Insulensis civitatis, apud quas educata fuit. Verum a tenui 
valetudine praepedita ne in Carmelum, uti optaverat, ingrederetur, pii 
sacerdotis consilio se in animarum salutem curandam impendit; atque 
ut religiosam vitam, etiam in saeculo manens, servaret, Tertio Ordini 
S. Dominici adscribi voluit, sapientesque huius sodalitii regulas ad 
amussim servavit. Sancti Patriarchae spiritu affatim hausto, ad maio- 
rem sui animi perfectionem adipiscendam advolavit, atque ita in ora- 
tionis studio profecit, ut unionem cum Deo, ut videtur, attigerit. Aptio- 
rem itaque apostolatui, quem Deus ei assignavit, se reddidit. Tria ad 
hoc assequendum sibi firmiter proposuit, atque per ferme 24 ultimos 
suae vitae annos sancte custodivit : Seipsam Deo immolare ; religionem 
erga Sacratissimum Cor Iesu propagare ; catechesim pauperes docere. 
Quocirca nil sibi reservavit, sed totam se in Dei gloriam et animarum 
salutem generose impendit ; demisse de se sentiens, parentibus, animae 
suae moderatoribus, aliisque ecclesiasticis Superioribus obedientem se 
praebuit. 

Ut suavissimam sacri Cordis Iesu devotionem foveret, spirituales 
divitias ab Eo manantes pauperibus aliisque suae curae commissis evan- 
gelizare, eosque ut Ei servirent, Eumque amarent, imitarentur atque 
in se quodammodo effingerent, impellere nunquam destitit. 

Quod salutare ministerium exercere coepit operarias puellas ad se 
advocando, easque religionis opera docendo. Officinam postea aperuit, 
ut hae quae ad vitam sunt necessaria labore sibi compararent: sicque 
« Patronatum », ut dicunt, sub B. M. V. Immaculatae patrocinio an- 
no 1873 fundavit, cui moderando prudentes normas servandas tradidit. 

Quoniam autem tantum opus eius excedebat vires, nonnullas probatae 
virtutis socias sibi adiunxit, quae eam adiuvarent. Anno itaque 1888, 
Archiepiscopo Cameracen. probante, Humilium Filiarum 8. Cordis Con- 
gregationem eo consilio condidit, ut fere omnibus sequioris sexus neces- 
sitatibus provideri posset : eamque sapientibus constitutionibus munivit. 

Multas aerumnas est experta, in magnas difficultates incurrit, plu- 
rimis doloribus fuit vexata, at fortiter Deo confisa omnia superavit. 

Optaverat quidem Dei Serva ut Congregatio Dominiciano Ordini 
cooptaretur, sed huius voti non fuit quoad vixit compos facta. Cooptatio 
enim haec die 4 Augusti, legifero Patriarchae Dominico sacra, anno 1921 
perfecta est. 

Meritis, non annis, onusta, Ecclesiae sacramentis munita, die 1 Au- 
gusti mensis, a. D. 1889, sancto fine quievit. 

Sanctitatis fama, quam Serva Dei vivens atque post mortem obtinuit, 
annorum decursu non defecit. Quocirca, vix datum est, in Cameracensi 


t 

Archiepiscopali Curia, atque per Rogatoriales litteras in Curia quoque 
Parisiensi, annis 1933-1939, informativi processus fuere peracti, atque 
ad Sacram hance Congregationem transmissi una cum Servae Dei scriptis. 

Interim plures Postulatoriae litteraeé Summo Pontifici oblatae sunt, 
enixe huius Dei Famulae Introductionis causam expetentes. Die 19 Maii 
a. 1939 S. haec Congregatio, perpensis scriptis, nihil obstare decrevit 
quominus ad discussionem Causae procedi posset. 

Omnibus itaque ad normam iuris comparatis, instante Revo P. Be- 
nedicto Lenzetti O. P., Causae huius postulatore legitime constituto, 
die 18 Ianuarii anni huius, in Ordinaria Sacrorum Rituum Congrega- 
tione ad Vaticanas Aedes habita, Emus ac Revmus Cardinalis Raphaél 
Carolus Rossi, Causae Ponens seu Relator, dubium proposuit discu- 
tiendum: An signanda sit Commissio Introductionis Causae in casu et 
ad effectum de quo agitur ; atque de ea retulit. Emi ac Revmi Cardinales, 
relatione Emi Collegae audita, auditis quoque Officialium Praelatorum 
suffragiis nec non R. P. D. Salvatore Natucci, Fidei generali Promotore, 
respondere censuerunt: Signandam esse Commissionem Introductionis 
Causae, si Ssmo placuerit. 

Facta autem Beatissimo Patri Pio Papae XII per infrascriptum Car- 
dinalem relatione, Sanctitas Sua subsignata die, rescriptum Emorum 
Patrum ratum habens, Commissionem Introductionis Causae Servae 
Dei Ludovicae Nicolle sua manu signare dignata est. 

Datum Romae, die 28 Ianuarii a. D. 1944. 


C. Card. Ep. Praen., Praefectus. 


L. & 8. 


A. Carinci, Secretarius. 

II 
NEAPOLITANA 


BEATIFICATIONIS ET CANONIZATIONIS VENERABILIS SERVI DEI PLACIDI BACCHER, 
SACERDOTIS SABCULARIS B TERTIO ORDINE S. DOMINICT. 


SUPER DUBIO 


An constet de virtutibus theologalibus Fide, Spe, Caritate cum in Deum, 
tum in prorimum, nec non de cardinalibus Prudentia, Iustitia, Tem- 
perantia, Fortitudine earumque adnewis, in gradu heroico in casu et 
ad effectum de quo agitur. 


In Neapolitana civitate, fecunda Servorum Dei altrice, e nobili prosa- 
pia, ortus est Placidus Baccher die 5 Aprilis a. 1781 eodemque die bapti- 
zatus est. Parentes pios honestosque habuit Vincentium De Gasaro Bac- 
cher et Catharinam Cinque. Multa cum gente sua ob politicas seditiones 
est perpessus, quin imo a. 1799 una cum duobus fratribus morte damna- 
tus est, ex qua, non sine praesenti divinae Matris auxilio, liber evasit. 

Sapienti Fratrum Praedicatorum disciplinae commissus integrum stu- 
diorum curriculum peregit ac Tertio eorumdem Ordini adscriptus solidae 
virtutis et mirae pietatis exempla constanter exhibuit. 

Anno 1806 ad sacrum Presbyteratus ordinem fuit promotus, nec multo 
post Ecclesiae « Gest Vecchio» Rector renuntiatus : quod munus, Beato 
Francisco Xaverio Bianchi impellente, suscepit. Hac in Ecclesia sacerdo- 
talibus ministeriis per annos ultra quadraginta incubuit, assiduae prae- 
sertim praedicationi Verbi Dei, adeo ut passim diceretur illa in Ecclesia 
iuges missiones haberi. Quanto studio, quibusque industriis frequentis- 
simum populum ad morum reformationem reduceret atque ad veram et 
solidam pietatem adduceret, testes omnes una voce summisque laudibus 
concelebrant, Servum Dei neapolitanae plebis apostolum conclamantes 
eumque uti sanctum venerantes. In ipso enim virtutum omnium praeclara 
specimina omnes admirabantur. Et merito quidem. 

Ex orationis studio cui apprime deditus erat, mirus quidam in eo orie- 
batur devotionis affectus. Hinc, cum sacrosanctum Missae sacrificium 
litabat, uberes ex eius oculis profluebant lacrimae; hinc singularis sensus 
erga sacratissimum Cor Iesu, eiusque passionem aliaque humanae redem- 
ptionis mysteria, atque erga Beatissimam Virginem, cuius immaculati 
conceptus doctrinam, ante dogmaticam definitionem, strenue defendit, 
cuius etiam simulacrum in sua Ecclesia veneratum, a Vaticano Capitulo 


Sacra Congregatio Rituum 153 


corona decorandum curavit. Ut christifideles sacra Communione frequen- 
tius reficerentur gnavus extitit assertor. Deo unice eiusque providentiae 
confisus, nulli pepercit industriae, ut sacra rite maximoque decore et 
splendore fierent : quod uberrimos in animarum salutem protulit fructus. 

Omnibus omnia factus, pauperibus subvenire, afflictos erigere, infir- 
mos solari atque ad mortem sancte oppetendam parare, periclitantes puel- 
las a malo praeservare summopere studuit. Tantam autem aestimationem 
sibi conciliaverat, ut quemlibet prave agentem, Evangelium non erube- 
scens, coram atque efficaciter arguere posset, nulla gradus et conditionis 
personarum habita ratione. Haec atque plura alia quae longum est re- 
ferre, humani generis hostis iram concitaverunt, qui eum multifarie 
vexavit, turbas contra eum commovens, calumnias eidem imponens, impe- 
dimenta eius operibus inferens. Verum omnia incassum. Placidus enim 
iugi oratione, asperrimo vitae genere quo corpus suum afflictabat, nec 
non patientia, qua diros morbos, quibus cruciabatur, tolerabat, victor 
semper extitit. Quas virtutes, dum vixit atque etiam post eius obitum, 
Deus videtur supernaturalibus donis munerari voluisse. Reliquum erat 
ut Ipse tam benemeritum virum, qui bonum certamen certavit, cursum 
sibi propositum consummavit, fidem servavit, tandem reposita iustitiae 
corona donaret. Gravi porro morbo correptus, sacramentis morientium 
roboratus ad Superos die 19 Octobris mensis, anno 1851 evolavit, tota 
Neapolitana civitate complorante. 

Sanctitatis fama virescente, ordinaria auctoritate processus instru- 
ctus fuit, servatoque iuris ordine die 12 Maii 1909 Introductionis Causae 
decretum editum est, una cum eiusdem Commissione a Pio Papa X sub- 
signata. Apostolicis dein inquisitionibus peractis, de heroicis Servi Dei 
virtutibus in Antepraeparatoria, quam dicunt. Congregatione die 30 Iu- 
nii a. 1931 coram Rmo Cardinali Ianuario Granito Pignatelli di Bel- 
monte, Episcopo Ostien. et Albanen. Causae Ponente seu Relatore, pri- 
mo disceptatum est, deinde diebus 19 Iunii a. 1935, 31 Martii a. 1936 
atque 26 Ianuarii a. 1943 in Praeparatoriis, demum in Generali die 11 
Ianuarii anni huius, coram Ssmo Domino Nostro Pio Papa XII, in quo 
idem Revmus Cardinalis Relator dubium posuit discutiendum: An con- 
stet de virtutibus theologalibus Fide, Spe, Caritate cum in Deum tum in 
provimum, nec non de cardinalibus Prudentia, Iustitia, Temperantia, 
Fortitudine earumque adnezis, in gradu heroico in casu et ad effectum de 
quo agitur. Rini Cardinales, officiales Praelati, Patresque Consultores 
suum quisque tulit suffragium. Beatissimus vero Pater, quid de re sen- 
tiret, noluit pandere, ut ferventes prius ingeminarentur preces ut a Deo 
maiori lumine illustraretur. 

Diem autem hanc, Dominicam, quae prima est Quadragesimae, dixit 
ut suam proferret sententiam. 

Quapropter Rihos Cardinales Ianuarium Granito Pignatelli di Bel- 
monte, Causae Ponentem, atque infrascriptum S. R. E. Praefectum nec 
non R. P. Salvatorem Natucci, Fidei generalem Promotorem meque 
Secretarium arcessiri iussit, Sacroque Missae sacrificio pientissime cele- . 
brato, decrevit : Constare de virtutibus theologalibus Fide, Spe, Caritate 
cum in Deum tum in proximum nec non de cardinalibus Prudentia, Iusti- 
tia, Temperantia, Fortitudine earumque adnexis Venerabilis Servi Dei 
Placidi Baccher in gradu heroico in casu et ad effectum de quo agitur. 

Hoe autem decretum promulgari et in acta S. R. C. referri mandavit. 

Datum Romae, die 27 Februarii, Dominica I Quadragesimae, 
a. D. 1944. 


8 C. Card. Satotti, Ep. Praen., Praefectus. 
L. 8. 
A. Carinci, Secretarius. 


URBIS er ORBIS 


DECRETUM 


Plures locorum Ordinarii Sanctissimo Domino Nostro Pio Papae XII 
exposuere sacerdotes suarum dioecesium, ob ingravescentes in dies belli 
causa difficultates, etiam vini penuriam pro sacrosancto Missae sacrificio 
passuros esse; ideoque Eum supplicibus verbis oraverunt, ut vini parsi- 
moniae meliori qué fieri possit modo consulere dignaretur. Sanctitas 
porro Sua, in audientia infrascripto Cardinali Sacrae Rituum Congrega- 
tionis Praefecto concessa, die 12 Maii 1944, attentis hodiernis peculia- 
ribus rerum adiunctis, iisque perdurantibus, benigne indulget, ut puri- 
ficationes et ablutiones calicis, quae in Missa, iuxta rubricas, cum vino 
primum ac postea simul cum aqua peragendae sunt, sola aqua fieri pos- 
sint iis in locis ubi, iuxta prudens Ordinarii iudicium, vini angustiae 
hodie habeantur, vel in posterum praevideantur. Contrariis quibuslibet 
non obstantibus. 

Die 12 Maii 1944. 


C. Card. SaLorri, Ep. Praen., Praefectus. 
L. 
A. Carinci, Secretarius. 

ACTA TRIBUNALIUM 


SACRA PAENITENTIARIA APOSTOLICA 


INSTRUCTIO 


CIRCA SACRAMENTALEM ABSOLUTIONEM GBHNERALI MODO PLURIBUS IMPER- 
TIENDAM. 


Ut dubia et difficultates removeantur in interpretanda et exsequenda 
facultate impertiendi in quibusdam rerum adiunctis absolutionem sacra- 
mentalem generali formula seu communi absolutione, sine praevia pec- 
catorum confessione a singulis Christifidelibus peracta, Sacra Paeniten- 
tiaria opportunum ducit haec quae sequuntur declarare atque edicere : 

I. Sacerdotes, licet ad confessiones sacramentales excipiendas adpro- 
bati non sint, facultate fruuntur absolvendi generali modo atque una 
simul : 

a) Milites imminenti aut commisso proelio, prout in mortis pe- 
riculo constitutos, quando, sive prae militum multitudine sive prae tem- 
poris angustia, singuli audiri nequeunt. 

Si tamen rerum adiuncta eiusmodi sint, ut vel moraliter impossibile, 
vel admodum difficile videatur milites absolvere imminenti aut commisso 
proelio, tunc licet eos absolvere statim ac necessarium iudicabitur (cfr. 
Responsum huius 8. Paen. Ap., 10 Dec. 1940; A. A. S., 1940, p. 571). 

b) Cives et milites instante mortis periculo, durantibus hostilibus 
incursionibus. 

II. Praeter casus in quibus agitur de mortis periculo, non licet sa- 
cramentaliter absolvere plures una simul, aut singulos dimidiate tan- 
tum confessos, ratione tantum magni concursus paenitentium, qualis 
verbi gratia potest contingere in die magnae alicuius festivitatis aut 
indulgentiae (cfr. Prop. 59 ex damnatis ab Innocentio XI die 2 Mar- 
tii 1679) : licet vero si accedat alia gravis omnino et urgens necessitas, 
gravitati praecepti divini integritatis confessionis proportionata, verbi 
gratia si paenitentes —- secus nulla sua culpa — diu gratia sacramentali 
et sacra Communione carere cogantur. 

Decernere autem si militum aut captivorum aut civium turma in tali 

necessitate inveniatur, locorum Ordinariis reservatur, ad quos praevie 
recurrere tenentur Sacerdotes, quoties id possibile sit, ut licite eius- 
modi absolutionem impertiant. 

III. Absolutiones sacramentales pluribus una simul a Sacerdotibus 
arbitrio suo impertitae, extra casus de quibus in n. I, vel non obtenta 
praevia Ordinarii licentia, licet hic adiri potuerit, iuxta dicta in n. IT, 
utpote abusus habendae sunt. 

IV. Antequam Sacerdotes sacramentalem absolutionem impertiant, 
quantum rerum adiuncta permittant, de his quae sequuntur Christifi- 
deles commonere debent : 

a) Necessarium scilicet esse ut se quisque paeniteat admissorum 
suorum et a peccatis abstinere proponat. —- Convenit etiam Sacerdotes op- 
portune monere paenitentes, ut contritionis actum externo aliquo modo 
ostendant, si possibile sit, verbi gratia suum percutiendo pectus. 

b) Atque omnino necesse esse ut, qui absolutionem turmatim ac- 
ceperint, in primo deinceps suscipiendo Paenitentiae Sacramento, gra- 
via singula peccata sua rite confiteantur, quae non antea confessi fuerint. 

V. Sacerdotes aperte fideles doceant eos graviter prohiberi, ne, quam- 
vis sibi conscii sint culpae mortalis, nondum in confessione recte accu- 
satae et remissae, et obligatio integre lethalia peccata confitendi urgeat 
ex lege sive divina sive ecclesiastica, de industria declinent huic obliga- 
tioni satisfacere, occasionem exspectantes, qua absolutio turmatim detur. 

VI. Meminerint vero locorum Ordinarii ut de hisce normis gravissi- 
moque officio tunc Sacerdotes commonefaciant cum iisdem facultatis 
usum permittant — in peculiaribus rerum adiunctis — sacramentalem 
absolutionem generali formula una simul impertiendi. 

VII. Si tempus suppetat, haec absolutio sueta atque integra formula 
in plurali numero impertienda est; secus vero haec brevior formula ad- 
hiberi potest : « Ego vos absolvo ab omnibus censuris et peccatis in no- 
mine Patris et Filii et Spiritus Sancti ». 

Facta autem de praemissis relatione Ssho D. N. Pio div. Prov. 
Pp. XII ab infrascripto Cardinali Paenitentiario Maiore, in Audientia 
diei 18 mensis currentis, idem Sshus Dominus Instructionem Sacrae 
Paenitentiariae benigne adprobavit, confirmavit et publici iuris fieri 
mandavit. 

Datum Romae, e Sacra Paenitentiaria Apostolica, die 25 Martii 1944. 


“N. Card. Canaui, Paenitentiarius Maior. 


L. & 8. 


8S. Luzio, Regens. 


¢ 

SACRA ROMANA ROTA 


Citatio edictalis 


VILNEN. 


NULLITATIS MATRIMONII (NIENCOW -RADER) 


Cum ignoretur locus actualis commorationis Domini Eduardi Iose- 
phi Rader, in causa conventi, eumdem citamus ad comparendum, sive 
per se sive per Procuratorem legitime constitutum, in Sede Tribunalis 
S. R. Rotae (Roma, Palazzo della Cancelleria) die 19 Iulii 1944, hora 
undecima ad concordandum de dubio disputando, vel infrascripto sub- 
scribendum, et ad diem designandam, qua habebitur Turnus Rotalis pro 
causae definitione : 

An constet de matrimonii nullitate in casu. 

Ordinarii locorum, parochi, sacerdotes et fideles quicumque notitiam 
habentes de loco commorationis praedicti domini Eduardi Iosephi Ra- 
der, curare debent, ut de hac edictali citatione ipse moneatur. * 


Henricus Quattrocolo, Ponens. 


Ex Cancellaria Tribunalis S. R. Rotae, die 3 Maii 1944. 
I. Stoppini, Notarius. 


* Etant inconnu le lieu de la demeure actuelle de Mr Edouard Joseph 
Rader, défendeur en cette cause, nous le citons A comparaitre, par propre 
personne ou par un procureur légitimement constitué, au siége du Tribunal 
de la S. Rote Romaine (Roma, Palazzo della Cancelleria) le 19 juillet 1944, 
& 11 heures, pour concorder ou souscrire le doute ci-dessus rapporté, et fixer 
le jour de la décision de la cause devant la Rote. 


Conste-t-il de la nullité du mariage dans le cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit Mr Edouard Joseph Rader devront, dans 
la mesure du possibile, l’avertir de la présente citation. 


an 

DIARIUM ROMANAE CURIAE 


SACRA CONGREGAZIONE DEI RITI 


Martedi, 28 marzo 1944, nel Palazzo delle Congregazioni a S. Callisto, si 
é adunata la S. Congregazione dei Riti antepreparatoria, alla presenza del- 
Emo Signor Cardinale Alessandro Verde, Ponente o Relatore della Causa 
del Servo di Dio Lodovico Eduardo Cestac, fondatore della Congregazione 
delle Serve di Maria, nella quale i Revmi Prelati Officiali ed i Revi Consul- 
tori teologi hanno discusso sulla eroicita delle virti dello stesso Servo di Dio. 


Martedi, 18 aprile 1944, nel Palazzo Apostolico Vaticano, si é adunata la 
S. Congregazione dei Riti preparatoria, nella quale gli Emi e Revi Signori 
Cardinali, i Revmi Prelati Officiali ed i Revmi Consultori teologi hanno di- 
scusso sulla eroicita delle virti della Ven. Serva di Dio Caterina Volpicelli, 
fundatrice dell’Istituto delle Ancelle del Sacro Cuore. 


Martedi, 25 aprile 1944, nel Palazzo Apostolico Vaticano, si é adunata la 
S. Congregazione dei Riti ordinaria, nella quale gli Emi e Revmi Signori 
Cardinali ed i Revihi Prelati Officiali hanno discusso: 
I. Sulla introduzione della Causa dei Servi di Dio: 
a) Clemente Marchisio, Prevosto di Rivalba, fondatore dell’Istituto delle 
Figlie di S. Giuseppe. 
bb) Maria Pia della Croce (Maddalena Notari), fondatrice dell’Istituto 
delle Suore Crocifisse adoratrici del Ssmo Sacramento. 
II. Sul non culto dei Servi di Dio: 
a) Giuseppe Giraldi, laico, professo dell’Ordine dei Frati Minori, 
b) Alberico Crescitelli, missionario apostolico. 
c) Giovanna Francesca della Visitazione (Anna Michelotti), fondatrice 
delle Piccole Serve del S. Cuore di Gesi per gli infermi poveri. 
d) Maria Enrica Dominici, dell’Istituto delle Suore di S. Anna della 
Provvidenza. 


Martedi, 9 maggio 1944, nel Palazzo Apostolico Vaticano, alla augusta 
presenza del Santo Padre, si é adunata la 8, Congregazione dei Riti gene- 
rale, nella quale gli Emi e Revi Signori Cardinali, i Revi Prelati Officiali 
ed i Revihi Consultori teologi hanno dato il loro voto: 

1) Sul Tuto per la Canonizzazione del Beato Nicola di Flue, confessore, 
eremita svizzero.. 

2) Sulla eroicita delle virtd del Servo di Dio Placido Riccardi, sacer- 
dote, monaco dell’Ordine di S. Benedetto. 


‘ 

SEGRETERIA DI STATO 


NOMINE 


Con Brevi Apostolici, il Santo Padre Pio XII, felicemente regnante, si é 
degnato di nominare: 


14 febbraio 1944. L’Emo e Reviho Signor Cardinale Raffaello Carlo Rossi, 


25 » 

18 aprile 
28 » 

4 maggio 


» 


Protettore dell’Istituto delle Figlie di Nostra 
Signora al Monte Calwario, con la Casa gene- 
ralizia in Roma. 

L’Emo e Reviho Signor Cardinale Carlo Salotti, Protet- 
tore dell’Istituto delle Figlie di Maria Ausi- 
liatrice, con la Casa madre in Torino. 

L’Emo e Revmo Signor Cardinale Nicola Canali, Protet- 
tore dell’Ordine dei Frati Minori Conventuali. 

L’Emo @ Reviho Signor Cardinale Eugenio Tisserant, Pro- 
tettore dell’Istituto delle Suore della Dottrina 
cristiana di Nancy. 

L’Emo e Revmo Signor Cardinale Camillo Caccia Domi- 
nioni, Protettore dell’Istituto delle Figlie della 
Presentazione di Maria Santissima al Tempio 
(Como). 

L’Emo e Revmo Signor Cardinale Camillo Caccia Domi- 
nioni, Protettore dell’Istituto delle Suore della 
Santissima Vergine del Rosario, con la casa 
madre in Udine. 


Con Biglietto della Segreteria di Stato in data 15 maggio 1944, il Santo 
Padre Pio XII, felicemente regnante, si é degnato di nominare il Reviho Pa- 
dre Giuseppe Grendel, Superiore Generale della Societé del Divin Verbo, 
Consultore della Suprema Sacra Congregazione del Sant’Offizio. 


NECROLOGIO 


19 gennaio 1943. Monsig. Luigi Pénicaud, Vescovo tit. di Asso, 


6 marzo 


21 novembre 


» 


» 


Monsig. Fabiano Yu Teh Guen, Vescovo tit. di Facusa 
e Vicario Apost. di Kiating. 

Monsig. Gustavo Giorgio Vandaele, Vescovo tit. di Tam- 
maco e Vicario Apost. di Hung Hoa. 


~ 

13 gennaio 1944. Monsig. Gaspare Schotte, Vescovo tit. di Petinesso e Vi- 
cario Apost. di Ningsia, 
11 febbraio Monsig. Paolo Kubicki, Vescovo tit. di Canata. 
20 Monsig. Paolo Maria Dumond, Vescovo tit. di Curubi e 
Vicario Apost. di Nanchang. 
22 Monsig. Francesco Maria Berti, Vescovo tit. di Sebaste 
di Palestina. 
Monsig. Saba Sarasola, Vescovo tit. di Tenara e Vicario 
Apost. di Urubamba e Madre di Dio. 
Monsig. Giulio Giuseppe Cénez, Vescovo tit. di Nicopoli 
di Armenia. 
Monsig. Giosué Cattarossi, Vescovo di Belluno e Feltre. 
Monsig. Giovanni B. Peterson, Vescovo di Manchester. 
Monsig. Guglielmo Griffin, Vescovo tit. di Lidda. 
Monsig. Nicola Monterisi, Arcivescovo di Salerno. 
Monsig. Alberto Maria Fuchs, Vescovo tit. di Cibira. 
Monsig. Giuseppe Perrachon, Vescovo tit. di Centuria. 
Emo Signor Card. O’ConngiL, Primo Prete del 
Titolo di S. Clemente, Arcivescovo di Boston. 
Monsig. Stanislao Okoniewski, Vescovo di Culma. 
Monsig. Giacomo Montanelli, Arcivescovo di Vercelli. 
Monsig. Colombano Dreyer, Arcivescovo tit. di Aduli. 
Monsig. Monalduzio Leopardi, Vescovo di Osimo e Cingoli. 

PONTIFICIA COMMISSIONE PER LA REDAZIONE 
DEL CODICE DI DIRITTO CANONICO ORIENTALE 


SERIE I 


Fasc. 1 - Testi vari di diritto nuovo (1550- 
Sag | - Parte prima, pp. 1-x1x; 1-581. - 


Fasc. Il - Testi vari di diritto nuove (1550- 
1902) - Parte seconda, pp. 1-629. - L. 35. 

Fasc. lll - Disciplina antiochena (Siri): 1. 
— di Bar-Hebreo, pp. 1-171. - 

Fase. 1V — Disciplina caldea: I. Droit an- 
cien: Synodes (Synodicon orientale); 
Collectio canonum synodicorum d’Ebe- 
djésus de Nisibe, pp. 1-825. — L. 20. 

Fasc. V - Disciplina alessandrina (Etiopi): 
Testi di diritto antichi e moderni ri- 
guardanti gli Etiopi, pp. 1-351. - L. 35. 

Fase. VI - Disciplina alessandrina: Testi 
di diritto antichi riguardanti gli Etiopi, 
pp. 1-517. - L. 35. 

Fasc. VII - Disciplina armena: Testi vari 
di diritto canonico armeno (Secoli tv- 
Xvi), pp. 1-632. - L. 35. 

Fase. VIII - Studi storici sulle fonti di Di- 
ritto canonico orientale, pp. i-xv1; 1-711. 
2 

Fasc. [X — Disciplina generale antica (sec. 
II-Ix), pp. I-xv; 1-619, - L, 35. 

Fasc. X - Disciplina bizantina (Rumeni): 
Testi di diritto particolare dei Rumeni, 
pp. 1-879. - L. 60. 


Testi di diritto particolare dei Ruteni, 
pp. i-xxvini; 1-1141. - L. 7. 

Z Fasc. XII - Disciplina antiochena (Maro- 
niti): Testi di diritto particolare dei Ma- 
roniti, pp. 1-xv; 1-1293. - L. 80. 

Fase. XV - Discipline byzantine (Melkites): 

Droit particulier des Melkites. - Pre- 
miére partie: Textes du droit approuvé, 
pp. 1-v; 1-601. —L. 35. 


SERIE II 


Fasc. I - Textes législatifs touchant le cé- 
nobitisme égyptien, pp. 1-95. - L. 15. 


Fasc. [II - Patriarchatus constantinopoli- 
hag acta selecta. I, pp. 1-1x; 1-199. - 


Fasc. V - Textus selecti ex operibus com- 
mentatorum byzantinorum iuris ecclesia- 
stici, pp. 1-237. - L. 40. 

Fase. VI - De fontibus iuris ecclesiastici 
russorum commentarius historico-cano- 

nicus, pp. 1-106. - L. 10. 


FONTI 


Fasc. Xl - Disciplina bizantina (Ruteni) :, 


Fasc. VII - Textus selecti iuris ecclesiastici 
russorum, pp. xi1-390 L. 100. 


Fasc. VIII - De fontibus iuris ecclesiastici 
syro-malankarensium commentarius hi- 
storico-canonicus, pp. 1-132. - L. 15. 

Fasc. 1X - Fontes furis canonici syro-ma- 
lankarensium, pp. 1-348. - L. 60. 


Fase. X - De monachico statu iuxta disci- 
plinam byzantinam statuta seleclis fon- 
tibus el commentariis instructa. Indi- 
ces, pp. 1-xxxix; 1-523. - L. 225. 


Fase. X1I - Disciplina armena. Monachi- 
smo. Studio storico-canonico e fonti ca- 
noniche, pp. i-xxxv; 1-247. - L. 60 


Fasc. XV - Caldei. Dirilto antico. 11. « Or- 
do iudiciorum ecclesiasticorum,, colle- 
clus, dispositus, ordinatus et composi- 
tus a Mar ‘Abdiso’ Metropolita Nisibis 
et Armeniae, pp. 1-268. - L. 60. - 


Fasc. XVI - Caldei. Diritto antico. Il]. « Li- 
ber Patrum,, pp. 1-41. - L. 10. 


Fase. XVII - Caldei. Diritto nuove. Les 
actes du Synode Chaldéen célébré au 
Couvent de Rabban Hormizd prés d’Al- 
qoche du 7 au 21 juin 1853. Publiés et 
ay par J. M. Vosté O. P., pp. 1-175. 


Fase. XXI - Disciplina armena. Canones 
apostolici, Testo armeno con versione 
italiana e apparato critico, pp. 1-xin; 
1-122. - L. 5v. 


Fasc. XXVII — Disciplina antiochena (Siri): 
Textes concernant les Sacrements, pp. 
1-xv; 1-301. - L. 75. 

Fasc. XXVIII - Disciplina antiochena (Siri): 
Lieux et temps sacrés - Culte divin - Ma- 
gistére ecclésiastique - Bénéfices et biens 
temporels ecclésiastiques, pp. 1-xx; 1-480 
- L. 250 

Fasc. XXX —- Les textes juridiques dans les 
Pandectes de Nicon de la Montagne Noire, 
pp. 1-93. - L. 40. 


. 


SERIE Ill 


Vol. 1 - Acta Romanorum Pontificum. A 
s. Clemente I (an. c. 90) ad Coelesti- 
num III (+ 1198) — T. I - Introductio, 
textus actorum, additamentum, appen- 
dix, pp. I-Lxi1; 1-945. - L. 550, 


T. II - Indices, pp. 946-1255. - L. 150. 


Vol. VI — Excerpta ex Actis Synodorum 
@Oecumenicarum, pp. 1-xx; 1-197, L. 100, 

Recentissime pubblicazioni: 


BIBLIA SACRA 


luxta latinam vulgatam versionem ad codicum fidem iussu Pii PP. XII, eura et studio 
Monachorum abbatiae Pont. Sancti Hieronymi in Urbe Ordinis Sancti Benedicti edita. 

— LIBER SAMUHELIS ex interpretatione Santi Hieronymi, cum praefatione et variis capi- 
tulorusseriebus; Temes V. In-O° gr... 


Tomus I - Liber Genesis. L. 300. 
Tomus II - Libri Exodi et Levitici. ; L. 300. 
Tomus III - Libri Numerorum et Deulerdaomii. L. 300. 
Tomus IV - Libri Iosue, [udicum, Ruth. L. 300. 


CODEX IURIS CANONICI, vii x pont. maximi iussu digestus, Benedict! Pa- 
pae XV auctoritate promulgatus; praefatione, fontium annotatione et indice analytico-al- 
phabetico ab Emo Perro Card. Gasparri auctus. In-12°, 1943, pagg. Lu-928.. .  L. BY. 

— Legato in tela. . .. 


GIOVANNI SMIT - ROMA E L’ORIENTE CRISTIANO. Liazione dei 


Papi per l’unita della Chiesa - Edizione limitata di esemplari - Vol. in-8° di pagg. 246 
di testo stampate su carta pesante uso mano, con 53 illustrazioni di cui due a colori. L. 210 


AND N UA R 10 Ritratto di S. S. Pio XII e stemma a colori, pp. 1263 - Le- 
gatura in tela, titolo in oro. 

La serie dei Romani Pontefici - La Gerarchia Catto- 

PO NT H FICIO lica: Pontefice regnante - Collegio dei Cardinali - Patriar- 

cati - Arcivescovati e Vescovati residenziali - Arcivesco- | 

vati e Vescovati titolari - Abbazie e Prelature Nullius - 

PER L’ANNO 1944 Amministrazioni Apostoliche ad nutum Sanctae Sedis - 

Prelati di rito orientale con giurisdizione ordinaria - 

Vicariati Apostolict - Prefetture Apostoliche - Missioni e Distretti sui iuris - Custodia 

di Terra Santa - Religiosi - La Curia Romana- Sacre Congregazioni - Tribunali - Uffici - 

| Rappresentanee della Santa Sede - Corno diplomatico presso la Santa Sede - Commissioni 

permanenti - La Cappella Pontificia - La Famiglia Pontificia - Elemosineria Apostolica - 
Uffici e amministrazioni Palatine - Ordini equestréi - Stato della Citta del Vaticano. 

Appennice: Vicariato di Roma - Vicariato della Citta del Vaticano - Istituti di studi 

supertori - Accademie Pontificie - Istituti Keclesiastici di educazione e di istruzione - 

Seminari - Collegi ecclesiastici - Collegi di religiosi - Ospizi - Istituto per le Opere di Re- 

ligione - Elenchi alfabetici degli appartenenti alla Cappella e alla Famiglia Pontificia - 

Elenco alfabetico degli Ordini, Congreg. e Istituti Religiosi Femminili di Diritto Pontificio - 

Dati statistici - Distribuzione geografica delle Sedi residenziali, Vicariati e Prefeiture 

apostoliche, ecc. - Riti - Elenco atfabetico dei nomi de Curia - Elenco alfabetico dei nomi 

latini degli Ordini, Congr. ed Istituti Religiosi - Sigle dei Religiosi - Dignitari bp ire - In- 
dice alfabetico dei nomi delle persone - Indice delle materie - Indice sci tico v 


In Italia L. 100 Estero L. 106 franco di porto 


Roma [talia Estero 
L. L. L. 


MISSAE DEFUNCTORUM cx mssau: 


ROMANO DESUMPTAE. ACCEDIT RITUS!ABSOLUTIONIS PRO 
DEFUNCTIS EX RITUALI ROMANO. Editio quinta iuxta typicam. 
Typis Polyglottis Vaticanis MCMXLIII. In-4. In fogli piegatie fasciati 30— 30— 35 — 


-— Legato in tela, con croci in oro sui piani, segnacoli, ece. . . . . 60— 60— 68— 
L’ATTIVITA DELLA SANTA SEDE dal 15 dicembre 1940 al 15 dicem- 

P bre 1941 (Non ufficiale). Tip. Poliglotta Vaticana, 1942. In-120, pag.98 656— 5,50 6,25 
— Dal 15 dic. 1941 al 15 dic. 1942 (Non ufficiale). In-8°, pag. 156. . . 189— 183— 14— 
— Dal 15 dic. 1942 al 15 dic. 1943 (Non ufficiale). In-8°, pag. 196. . . 2% — 2— 30— 

